stanford-oval/wikipedia huggingface dataset:
Lieksan kirkko

| Lieksan kirkko |
| --- | --- |
 Lieksan kirkko
Sijainti:  Kirkkokatu 1, Lieksa
Koordinaatit:  63°18′48″N, 030°01′49″E
Seurakunta:  Lieksan seurakunta
Rakentamisvuosi:  1982
Suunnittelija:  Reima ja Raili Pietilä
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lieksan kellotorni
Lieksan kirkko (aiemmin Pielisjärven kirkko) on Reima ja Raili Pietilän suunnittelema Lieksan evankelis-luterilaisen seurakunnan pääkirkko kaupungin keskustassa. Nykyinen kirkko on järjestyksessä neljäs. Se valmistui vuonna 1982, kun edellinen Carl Ludvig Engelin suunnittelema puinen kirkko oli tuhoutunut tulipalossa vuonna 1979. Kirkon vanha kellotapuli säilyi palossa.
Kirkon 36-äänikertaiset urut on rakentanut Kangasalan Urkutehdas. Kirkkotekstiilit on suunnitellut ja valmistanut tekstiilitaiteilija Päikki Priha.
Ensimmäinen Lieksan kirkko rakennettiin vuonna 1667. Kun se purettiin rappeutuneena, uusi kirkko rakennettiin samalle paikalle vuonna 1772. Se tuhoutui salaman iskusta vuonna 1828. Kolmas, Engelin piirtämä, kirkko valmistui vuonna 1836 ja neljäs eli nykyinen vuonna 1982.
Kirkon pohjakaava ja graniittinen kivijalka viittaavat sitä edeltäneeseen Engelin suunnittelemaan kirkkoon, suuri Andreaan ristin muotoinen kattoikkuna puolestaan paikalliseen kulttuuriperinteeseen, jossa luterilainen ja ortodoksinen usko ovat vaikuttaneet rinnakkain. Kirkon alttariseinällä on alttaritaulun sijasta suuri ristinmuotoinen ikkuna, josta aukeaa näkymä kohti Engelin suunnittelemaa kellotapulia, ainoaa vanhasta kirkosta muistuttavaa osaa. Ratkaisu muistuttaa Englannissa sijaitsevaa Coventryn katedraalia: Basil Spencen suunnitteleman, vuosina 1954–1962 rakennetun modernin katedraalin alttariseinällä olevasta ikkunasta näkyvät pommituksissa 1940 tuhoutuneen keskiaikaisen katedraalin rauniot.
Kirkko on konserttipaikkana jokakesäisillä Lieksan Vaskiviikoilla.
Aiheesta muualla

Kuvia tai muita tiedostoja aiheesta Lieksan kirkko Wikimedia Commonsissa
Lieksan seurakunta: Lieksan kirkko
Lentopotkun potkaisija

Lentopotkaisija työssään.
Lentopotkun potkaisija (engl. Punter, lyh.P) on pelipaikka amerikkalaisessa jalkapallossa. Hän on erikoisjoukkuepelaaja, jonka tehtävänä on potkaista pallo lentopotkulla (engl. Punt) vastustajalle ja tehdä näin heidän kenttäasemansa mahdollisimman huonoksi. Lentopotkaisijaa käytetään yleensä oman hyökkäysvuoron neljännellä yrityksellä, kun ei haluta vastustajan saavan palloa hyvistä kenttäasemista, mikäli neljännellä yrityksellä ei uutta yrityssarjaa saataisikaan.
Taidot

Lentopotkaisijoilta ("punttaajilta", kuten suomalainen lajislangin termi kuuluu) vaaditaan, kuten myös potkaisijoilta, kovaa potkuvoimaa. Ammattilaisliiga NFL:ssä hyvien lentopotkaisijoiden kauden potkujen keskimitta on 40-45 jaardia. Kuitenkin yhtä tärkeää kuin potkun pituus, on myös pallon lentoaika. Pallon pitää pysyä ilmassa useita sekunteja, jotta lentopotkujoukkue ehtisi lähelle vastustajan potkun vastaanottajaa ja taklaamaan tätä. Jotkut lentopotkaisijat saattavat toimia myös joukkueidensa aloituspotkujen potkaisijoina potkaisijoiden sijasta. Potkumaali- ja lisäpisteyrityksissä he toimivat yleensä holderina (pelaajana, joka vastaanottaa sentteriltä taaksepäinsyötön ja asettaa pallon maahan potkaisijaa varten).
Ura

Lentopotkaisijoilla on tyypillisesti keskimääräistä pidemmät pelaajaurat kuin muilla joukkueen pelaajilla. Tämä johtuu pienemmästä loukkaantumisriskistä, koska he ovat hyvin lyhyitä aikoja kentällä ja kokevat harvoin kontaktia: punttaajat saattavat joskus joutua taklaamaan potkunpalauttajia, mutta varsinkin itse potkun aikana heitä suojaavat tiukat säännöt koskemattomuudesta. Jeff Feagles, New York Giantsin lentopotkaisija pelasi vuonna 2007 yhteensä 20:nnen kautensa ja hänen virkaveljensä Sean Landetalla on takana yhteensä 22 vuotta ammattilaisliigoissa (19 NFL:ssä ja kolme edesmenneessä USFL:ssä).
Loreton litania

Loreton litania (lat. Litaniae Lauretanae) on katolilaisten käyttämä rukous, jossa pyydetään Neitsyt Marian esirukouksia. Sitä rukoillaan etenkin ruusukkorukouksen lopuksi. Litania on saanut nimensä Italiassa sijaitsevan Loreton kaupungin mukaan, jonne enkelit perimätiedon mukaan siirsivät Neitsyt Marian talon hänen kuolemansa jälkeen. Loreton litania perustuu Idän kirkkojen Neitsyt Marialle osoittamiin rukouksiin. Litanian ensimmäinen latinankielinen muoto on tunnettu 1200-luvulta, nykyisen muotonsa se on saanut 1500-luvulla. Litanian hyväksyi virallisesti paavi Sixtus V vuonna 1687. Kun Klemens VII rajoitti litanioiden käyttöä liturgiassa vuonna 1601 hän mainitsi Loreton litanian kaikkien pyhien litanian ohella ainoana, jota edelleenkin saatiin käyttää kirkon liturgisessa elämässä.
Paavi Franciscus on vuonna 2020 lisännyt Loreton litaniaan kolme uutta invokaatiota. Nämä invokaatiot sisältävät Neitsyt Marialle vuosisatojen aikana annettuja lisänimiä, jotka kuvastavat kunkin ajan erityisiä tarpeita ja painotuksia. Paavin tekemän päätöksen mukaan Loreton litaniaan lisätään invokaatio ”Laupeuden äiti" (Mater misericordiae) ”Kirkon äidin” jälkeen, invokaatio ”Toivon äiti" (Mater spei) ”Jumalallisen armon äidin” jälkeen ja ”Siirtolaisten lohdutus" (Solacium migrantium) ”Syntisten turvan” jälkeen. Edellisen kerran lisäyksiä Loreton litaniaan teki paavi Johannes Paavali II, kun hän lisäsi vuonna 1980 invokaation ”Kirkon äiti” ja vuonna 1995 invokaation ”Perheen kuningatar”.
Loreton litania eri kielillä > Loreton litania suomeksi

Jumalan Karitsa, joka pois otat maailman synnin,
säästä meitä, Herra.
Jumalan Karitsa, joka pois otat maailman synnin,
kuule rukouksemme, Herra.
Jumalan Karitsa, joka pois otat maailman synnin,
armahda meitä.
Sinun turviisi pakenemme, pyhä Jumalansynnyttäjä. Älä hylkää rukouksiamme, vaan varjele meidät kaikista vaaroista, oi kunnioitettu ja siunattu Neitsyt Maria.
Rukoile puolestamme, pyhä Jumalansynnyttäjä, että me Kristuksen lupausten arvoisiksi tulisimme. Amen.
Loreton litania eri kielillä > Loreton litania latinaksi

Kyrie, eleison. Kyrie, eleison.
Christe, eleison. Christe, eleison.
Kyrie, eleison. Kyrie, eleison.
Christe, audi nos. Christe, audi nos.
Christe, exaudi nos. Christe, exaudi nos.
Pater de caelis, Deus, miserere nobis.
Fili, Redemptor mundi, Deus, miserere nobis.
Spiritus Sancte Deus, miserere nobis.
Sancta Trinitas, unus Deus, miserere nobis.
Sancta Maria, ora pro nobis.
Sancta Dei Genetrix, …
Sancta Virgo virginum, …
Mater Christi, …
Mater Ecclesiae, …
Mater misericordiae, …
Mater Divinae gratiae, …
Mater spei, …
Mater purissima, …
Mater castissima, …
Mater inviolata, …
Mater intemerata, …
Mater amabilis, …
Mater admirabilis, …
Mater boni Consilii, …
Mater Creatoris, …
Mater Salvatoris, …
Virgo prudentissima, …
Virgo veneranda, …
Virgo praedicanda, …
Virgo potens, …
Virgo clemens, …
Virgo fidelis, …
Speculum iustitiae, …
Sedes sapientiae, …
Causa nostrae laetitiae, …
Vas spirituale, …
Vas honorabile, …
Vas insigne devotionis, …
Rosa mystica, …
Turris Davidica, …
Turris eburnea, …
Domus aurea, …
Foederis arca, …
Ianua caeli, …
Stella matutina, …
Salus infirmorum, …
Refugium peccatorum, …
Solacium migrantium, …
Consolatrix afflictorum, …
Auxilium Christianorum, …
Regina Angelorum, …
Regina Patriarcharum, …
Regina Prophetarum, …
Regina Apostolorum, …
Regina Martyrum, …
Regina Confessorum, …
Regina Virginum, …
Regina Sanctorum omnium, …
Regina sine labe originali concepta, …
Regina in caelum assumpta, …
Regina Sanctissimi Rosarii, …
Regina familiae, …
Regina pacis, …
Agnus Dei, qui tollis peccata mundi,
parce nobis, Domine.
Agnus Dei, qui tollis peccata mundi,
exaudi nobis, Domine.
Agnus Dei, qui tollis peccata mundi,
miserere nobis.
Ora pro nobis, Sancta Dei Genetrix.
Ut digni efficiamur promissionibus Christi.
Oremus: Deus, cuius Unigeniti per vitam, mortem et resurrectionem suam nobis salutis aeternae praemia comparavit, concede, quaesumus: ut haec mysteria sacratissimo beatae Mariae Virginis Rosario recolentes, et imitemur quod continent, et quod promittunt assequamur. Per eundem Christum Dominum nostrum. Amen.
Linux User and Developer

| Linux User and Developer |
| --- | --- |
Lehtityyppi:  aikakauslehti
Aihealue:  Linux
Julkaisija:  Future PLC
ISSN:  ISSN 2041-3270
Perustettu:  1999
Kotimaa:  Yhdistynyt kuningaskunta
Ilmestymistiheys:  kuukausittain
Kieli:  englanti
Linux User and Developer on vuonna 1999 perustettu aikakauslehti, joka keskittyy Linux-ytimeen ja Linux-käyttöjärjestelmään. Lehden julkaisija on Future PLC (aiempi julkaisija Imagine Publishing).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Linux User and Developer
Euran urheilutalo

| Euran urheilutalo> Rakennuksen tiedot |
| --- | --- |
Sijainti:  Eura
Koordinaatit:  61°07′21″N, 22°08′07″E
Omistaja:  Euran Uima- ja Urheiluhalli Oy
Katsojakapasiteetti
 palloiluhalli: 300 istumapaikkaa 
Kentän mitat
 palloiluhalli: 42 × 22 m 
Lisää rakennusartikkeleitaArkkitehtuurin teemasivulla
Euran urheilutalo on Eurassa sijaitseva urheiluhalli. Euran urheilutalossa on uimahalli, palloiluhalli, kuntosalikokonaisuus, painisali, keilahalli, kokoustilat ja tilaussauna. Uimahallissa on 5 eri allasta. 6-ratainen iso allas, monitoimiallas, opetusallas, lasten allas ja kylmä allas. Urheilutalossa on myös kuntosali (250 m2),  palloiluhalli (930 m2) kiinteällä katsomolla (300 hlö), painisali, peilisali ja kokoustila/tilaussauna.  Lisäksi talossa on yksityinen 6-ratainen keilahalli.
Esa Rinne

Esa Kullervo Rinne (s. 3. toukokuuta 1943 Äänekoski) on entinen suomalainen kolmiloikkaaja. Hän edusti Äänekosken Urheilijoita, Helsingin Kisa-Tovereita ja Helsingin Kisa-Veikkoja. Häntä valmensi entinen kolmiloikkaaja Tapio Lehto.
Rinne saavutti kaksi SM-hopeaa (1969 ja 1972) sekä neljä pronssia (1968, 1971, 1973 ja 1974). Sisäratojen SM-kisoissa hän voitti kultaa vuonna 1973.
Rinne osallistui kaksiin arvokisoihin: Münchenin olympialaisissa 1972 hän oli karsinnan 17:s ja Rotterdamin EM-hallikisoissa 1973 loppukilpailun 11:s. Rinne edusti Suomea 11 ulkoratojen ja yhdessä sisäratojen maaottelussa vuosina 1966–1974. Hänen ennätyksiään ovat 16,58 m kolmiloikassa vuodelta 1972 ja 731 cm pituushypyssä samalta vuodelta.
Vuosittainen kehitys

| Vuosi | Tulos | Kalevan kisat |
| --- | --- | --- |
| 1964 | 15,46 | 5. (14,80) |
| 1965 | 15,16 | 6. |
| 1966 | 15,74 | 5. (15,31) |
| 1967 | 15,25 (15,97 w) | 9. (14,76) |
| 1968 | 15,97 | pronssia (15,97) |
| 1969 | 15,80 | hopeaa (15,72) |
| 1970 | 15,61 | 5. (15,51 w) |
| 1971 | 15,82 (16,00 w) | pronssia (16,00 w) |
| 1972 | 16,58 | hopeaa (16,45) |
| 1973 | 16,39 (16,43 w) | pronssia (15,92) |
| 1974 | 15,59 (15,75 w) | pronssia (15,23) |
w = myötätuulitulos
Fellman

Fellman on Etelä-Pohjanmaalta lähtöisin oleva pohjoissuomalainen pappis-, sivistys- ja porvarisuku. Suvussa on kaksi 1900-luvun alussa aateloitua haaraa.
Fellmanin suku yksi Suomen vanhimpia pappissukuja. Suvun kantaisänä pidetään vuonna 1615 kuollutta Iin kirkkoherraa Jacobus Olaita. Hänen jälkeläisiään toimi useassa polvessa pappeina Lapissa. Hänen pojanpoikansa Esaias Mansvetuksenpoika Fellman (1620–1697) oli kuuluisa saamelaisten keskuudessa toiminut pappi ja lähetyssaarnaaja. Hänen vaimonsa kautta suku liittyy Genealogia Sursillianaan. Jo ennen sukunimen Fellman (”tunturimies”) käyttöönottoa jotkut suvun jäsenet ovat käyttäneet sukunimeä Björn.
Sukuun kuuluneet senaattoriveljekset Isak ja G. E. Fellman aateloitiin vuosina 1902 ja 1904. Molemmat suvut introdusoitiin ritarihuoneelle vuonna 1904, numeroilla 275 ja 279. Kummankin aatelissuvun vaakunassa on kaksi poroa ja Lapin vaakunasta peräisin oleva nuijamies. Suvun 275 tunnuslauseena on ”Totuus maan perii” ja suvun 279 ”Koti kuusta kuuleminen”.
Suvun jäseniä

Esaias Mansueti (Mansvetuksenpoika) Fellman (1620–1697), "lappalaisten apostolina" tunnettu pappi
Johan Fellman (1781–1870), raahelainen laivanvarustaja, kauppias, lahjoittaja
Baltzar Fellman (1789–1862), raahelainen kauppias, Johan F:n veli
Jakob (Jaakko) Fellman (1795–1875), pappi, Lapin ja Venäjän tutkija, saamelaisten kansanperinteen kerääjä, Johan Fellmanin serkku
Isak Wilhelm Fellman (1828–1900), oululainen kauppias, laivanvarustaja ja oluttehtailija
August Fellman (1839–1912), teollisuusyrittäjä, Jakob Fellmanin poika
Isak Fellman (1841–1919), senaattori, Vaasan hovioikeuden presidentti, kasvitieteilijä, Lapin-tutkija, Jakob Fellmanin poika
Gustaf Esaias Fellman (1843–1916), kuvernööri, senaattori, valtioneuvos, Jakob Fellmanin poika
Hjalmar Fellman (1871–1950), keihäänheittäjä, apteekkari, G. E. Fellmanin poika
Arno Fellman (1882–1954), historiantutkija, hengellinen kirjailija ja Ristin Voitto-lehden päätoimittaja, Isak Fellmanin poika
Johan Fellman (s. 1931), matemaatikko, tilastotieteen professori
Olavi Fellman (s. 1956), kuvataiteilija, graafikko, kuraattori, taide- ja kulttuurialan järjestövaikuttaja ja ympäristöaktiivi
Susanna Fellman (s. 1963), yrityshistorioitsija, Göteborgin yliopiston professori, Johan Fellmanin (s. 1931) tytär
Nina Fellman (s. 1964), ahvenanmaalainen toimittaja ja poliitikko
Daniel Fellman (s. 1990), jalkapalloilija
Rosanna Fellman (s. 1995), runoilija
Jenny Fellman (s. 1997), ampumahiihtäjä
Linux System Programming

| Linux System Programming |
| --- | --- |

Alkuperäisteos
Kirjailija:  Robert Love
Kieli:  englanti
Genre:  tietokirjallisuus
Kustantaja:  O’Reilly
Julkaistu:  2013
ISBN:  978-1-449-33953-1
Löydä lisää kirjojaKirjallisuuden teemasivulta
Linux System Programming on kirja ohjelmoinnista Linux-käyttöjärjestelmälle. Kirja kuvailee järjestelmäkutsuja, rajapintoja ja standardeihin liittyviä huomiokohtia sovellusohjelman kehityksen näkökulmasta.
Kirjassa käsiteltyjä asioita ovat
tiedostojen ja hakemistojen käsittely
prosessien ja säikeiden käsittely
muistinhallinta
signaalien käsittely
aikatiedot
Lisäksi kirjassa on käsitelty GCC-kääntäjän laajennuksia.
Emil Salomonsson

| 0 | 1 | 2 |
| --- | --- | --- |

Henkilötiedot
Koko nimi: Karl Emil Salomonsson
Syntymäaika: 28. huhtikuuta 1989 (ikä 35)
Syntymäpaikka: Örkelljunga, Ruotsi
Kansalaisuus:  Ruotsi
Pelipaikka: Puolustaja
Pituus: 184 cm
Seura
Seura: Sanfrecce Hiroshima
Pelinumero: 3
Seurat
| Vuodet | Seura | O (M) |
| 2006–2007 2008–2011 2008 2011–2018 2019– | Ängelholms FF Halmstads BK →Ängelholms FF IFK Göteborg Sanfrecce Hiroshima |  |
Maajoukkue
| 2012–2017 | Ruotsi | 7 (1) |
Emil Salomonsson (s. 28. huhtikuuta 1989 Örkelljunga) on ruotsalainen jalkapalloilija.
Jalkapallomaajoukkue

Salomonsson debytoi Ruotsin maajoukkueessa 2012. Hän on pelannut seitsemän maaottelua ja tehnyt niissä yhden maalin.
Emil Sarlin

Johan Emil Sarlin (28. huhtikuuta 1875 Helsinki – 7. marraskuuta 1956 Parainen) oli suomalainen insinööri, Paraisten Kalkkivuori Oy:n toimitusjohtaja 1904–1955 ja eduskunnan jäsen 1930–1933. Hän sai vuorineuvoksen arvon 1922 ja hänestä tuli Åbo Akademin tekniikan kunniatohtori 1948.
Hänen poikansa oli Erik Sarlin, Oy E. Sarlin Ab:n toimitusjohtaja ja perustaja.
Aiheesta muualla

.aspx Emil Sarlin Suomen kansanedustajat. Eduskunta.
Luang Prabang

| Luang Prabang ຫຼວງພຣະບາງ |
| --- | --- |
 Ilmakuva Luang Prabangista
 Luang Prabang
 Koordinaatit: 19°53′N, 102°08′E 
Valtio:  Laos
Provinssi:  Luang Prabang
Korkeus:  300 m
Väkiluku (2015):  66 781
Postinumero:  06000
Suuntanumero(t):  071
Infobox OKVirheellinen NIMI-arvo: 
Luang Prabang on Luang Prabangin provinssin pääkaupunki Laosissa. Se sijaitsee kallioniemekkeellä Nam Khan- ja Mekongjoen yhtymäkohdassa, noin 425 kilometrin päässä Vientianesta pohjoiseen. Kaupungin asukasluku on noin 67 000. Luang Prabang oli muinoin samannimisen kuningaskunnan pääkaupunki.
Historia

Koko yhdistyneen Laosin historia alkaa Luang Prabangista. 1300-luvulla Lane Xang'in eli "Miljoonien Elefanttien Maan" ensimmäinen hallitsija, kuningas Fa Ngoum valitsi sen valtakuntansa pääkaupungiksi. Fa Ngoum kasvoi Khmer-hovissa Angkorissa, missä hän omaksui buddhalaisen uskonnon. Myöhemmin hän julisti theravada-buddhalaisuuden valtakuntansa viralliseksi uskonnoksi. Kun Fa Ngoum meni naimisiin Khmer-prinsessan kanssa, hän sai morsiamensa isältä, Kambodžan kuninkaalta, lahjaksi mittaamattoman arvokkaan kultaisen Buddhan patsaan, Phra Bangin, josta koko Luang Prabangin kaupunki sai nimensä. Phra Bang on edelleen koko Laosin tärkein uskonnollinen symboli. Patsaan kopio on nähtävillä Luang Prabangin kuninkaallisessa palatsissa, joka toimii nykyisin museona.
Vaikka pääkaupunki siirrettiin Vientianeen jo 1563, säilyi Luang Prabang edelleen kuninkaallisen hovin asuinpaikkana kommunistien valtaantuloon eli vuoteen 1975 saakka. Viimeinen kuningas Savang Vatthana kuoli epäselvissä olosuhteissa ns. uudelleenkoulutusleirillä.
Nähtävyydet

Kaupungin maamerkki on Phousivuori, jolta näkee koko kaupungin ja sen ympäristön.
Kaupungin tärkeimpiä nähtyvyyksiä ovat temppelit eli wat'it. Toiminnassa on yli kolmekymmentä temppeliä. Laonkieliselle sanalle wat ei ole tarkkaa käännöstä, sillä se tarkoittaa sekä temppeliä että luostaria. Joka tapauksessa temppelin alueella toimii yleensä aina myös luostari. Edelleen suurin osa laolaisista miehistä elää elämästään jonkun aikaa munkkina. Aikaisemmin luostari oli myös ainoa tie opilliseen sivistykseen.
Tarkan aikataulun mukaan elävät oranssikaapuiset ja kaljupäiset munkit ovat läsnä kaikkialla kaupungissa. Varsinkin keskipäivän jälkeen munkit kulkevat vierailemassa luostarista toiseen.
Kaupungin suurin temppeli on kuninkaiden suojeluksessa ollut Wat Xien Thong. Se rakennettiin jo vuonna 1559. Wat Xien Thongiin kuuluvat rakennukset on huolella entisöity; joitain sivurakennuksia ja elementtejä on lisätty myöhempinä aikoina.
Nykyisen kaupunkikuvan muotoutumiseen ovat vaikuttaneet paljolti myös ranskalaiset. Ranskan siirtomaavaltaa kesti Laosissa vuosina 1886–1954. Ranskan siirtomaavallan aikana uskonnollisissa rakennuksissa noudatettiin edelleen vanhaa Lao-traditiota. Maallisissa rakennuksissa perinteinen Lao-arkkitehtuuri ja ranskalainen siirtomaa-arkkitehtuuri alkoivat vähitellen saada toisiltaan vaikutteita.
Luang Prabang otettiin mukaan Unescon maailmanperintöluetteloon vuonna 1995. Kriteereissään Unesco kehui sen laosilaisen perinteisen arkkitehtuurin ja siirtomaa-ajan eurooppalaistyylisten rakennusten fuusiota, joka on muotoutunut vuosisatojen aikana.
Luang Prabangista käsin voi tehdä retkiä Mekongjokea pitkin. Lähistön suosituimmat nähtävyydet ovat Kuang Sin putoukset sekä Pak Ou -luolat.
Aiheesta muualla

Kuvia tai muita tiedostoja aiheesta Luang Prabang Wikimedia Commonsissa
Luang Prabang nähtynä Mekongjoelta
Liisa Simola

Liisa Kaarina Simola (8. kesäkuuta 1938 Helsinki – 11. helmikuuta 2023 Helsinki) oli suomalainen kasvitieteilijä. Hän oli Helsingin yliopiston kasvifysiologian ja anatomian professori vuosina 1974–2001. Hänen tutkimusalojaan olivat kehitysfysiologia, sienifysiologia ja ympäristömyrkkyjen vaikutus. Hän oli apulaisprofessori 1971–1974. Hänen väitöskirjansa otsikko oli Comparative studies on the aminoacid pool of three Lathyrus species (1968). Hän oli Suomalaisen Tiedeakatemian jäsen sekä Suomen Biologian Seura Vanamon kunniajäsen.
Simolan isä oli professori Paavo Simola ja isoisä professori Eevert Simola.
Aiheesta muualla

Liisa Simolan muistoikirjoitus Helsingin Sanomissa
Faustin Ngabu

Faustin Ngabu (s. 1935) on kinshasankongolainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Goman koadjuuttoripiispaksi sekä Tigamibenan titulaaripiispaksi 25. huhtikuuta 1974. 7. syyskuuta 1974 Ngabusta tuli Goman piispa, ja 27. lokakuuta Aloys Mulindwa Mutabesha Mugoma Mweru konsekroi hänet Gabriel Ukecin ja Augustin Fataki Alueken avustamana.
Ngabu jäi eläkkeelle 18. maaliskuuta 2010.
Liisa Silander

Urpu Liisa Silander (19. huhtikuuta 1936 Kotka – 16. maaliskuuta 2001 Helsinki) oli suomalainen kirjailija ja toimittaja.
Silanderin vanhemmat olivat ylikonstaapeli Otto Ikäheimonen ja Lempi Kaarina Rahunen. Hän pääsi ylioppilaaksi Kuopion tyttölyseosta 1957 ja valmistui humanististen tieteiden kandidaatiksi Turun yliopistosta 1961. Silander toimi Suomen Kirjailijaliiton toimistonhoitajana 1970–1978.
Silander kirjoitti etupäässä lasten- ja nuortenkirjoja.
Teoksia

Tapahtumat, romaani.  WSOY 1964
Ketun nauru, romaani.  WSOY 1967
Yksin kaksin Kissanmaalla.  WSOY 1970
Tornitalon perhe.  WSOY 1977
Stadin paras kitaristi.  Weilin & Göös 1980
Satu-Sanna ja Sutinen, kuvitus Eva Soini.  Lasten oma kirjakerho, Sanoma, Helsinki 1981
Onnenlusikka ynnä muita tarinoita, kuvitus Ulla Vaajakallio.  Weilin & Göös 1984
Kaikki pelissä.  WSOY 1986
Levens

| Levens |
| --- | --- |
 Levens ja sen taustalla oleva vuori Cime du Gélas
 vaakuna
 Levens
 Koordinaatit: 43°51′42″N, 7°13′31″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  29,9 km²
Väkiluku (2017):  4 738 
 – Väestötiheys:  158 as./km²
Kunnan numero:  06075
 
 Kunnan kotisivut 
Infobox OKVirheellinen NIMI-arvo: 
Levens on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 25 kilometriä Nizzasta pohjoiseen.
Kunnan keskiaikainen keskusta sijaitsee korkean kukkulan laella. Kylä on kasvanut sitä suojaavan linnan ympärille. Linnasta on säilynyt joitain osia.
Aiheesta muualla

Kuvia tai muita tiedostoja aiheesta Levens Wikimedia Commonsissa
Lieksan lukio

Lieksan lukio on Lieksassa toimiva lukio, jossa on noin 125 opiskelijaa. Opiskelijat tulevat pääosin Lieksan kaupungin alueelta.
Yläkoulun ja lukion rehtorina toimii Reetta-Leena Hiltunen. Rehtorin työpiste on yläkoulun rakennuksessa (Moisionkatu 15). 
Apulaisrehtorina toimii Marjaliisa Puittinen. Apulaisrehtorin työpiste on lukiolla (Koulukatu 16).
Lukiolaissa määritellyn tavoitteen mukaan lukion tehtävänä on antaa yleissivistävää, jatko-opintoihin valmentavaa ja ylioppilastutkintoon johtavaa koulutusta.
Lieksan lukio osallistuu ISOverstas -hankkeeseen, jonka kautta on mm. mahdollista täydentää lukion omaa kurssitarjontaa.   Lieksan lukiossa toimii musiikkilinja yhteistyössä Pielisen-Karjalan musiikkiopiston kanssa. Musiikkilinjan tarjoamia musiikin soveltavia kursseja suorittamalla voi painottaa lukio-opintojaan musiikkiin.  Myös jääkiekkolinjan toiminta jatkuu yhteistyössä ammattiopiston kanssa. Kaksoistutkinnon suorittajat ovat opiskelleet Lieksan lukiossa ylioppilastutkintoon kuuluvien keskeisten aineiden kursseja. Vuosittain kaksoistutkinnon eli ammattiopiston tutkinnon ja ylioppilastutkinnon suorittaa Lieksassa muutama opiskelija. Lukio tekee yhteistyötä myös Lieksan kansalaisopiston kanssa.
Historiaa

Edeltäjät:
Lieksan yhteiskoulu vuosina 1924-1956, Moisionkatu 15
Lieksan yhteislyseo vuosina 1956-1973, Moisionkatu 15
Pielisjärven yhteislyseo vuosina 1963-1973, Rauhalantie 2
Rauhalan lukio vuosina 1973-1978, Rauhalantie 2
Rauhalan lukio vuosina 1978-1999, Pokrontie 2
Lieksan lukio ja Rauhalan lukio yhdistettiin vuonna 1999 yhdeksi lukioksi. Lukion nimeksi tuli Lieksan lukio.
Aiheesta muualla

Lieksan lukion kotisivut (Arkistoitu – Internet Archive)
Lieksan yhteiskoulu 1924-1956
Leveraged buyout

Leveraged buyout (lyhenne LBO) tarkoittaa rahoitusalalla velkarahoitteista yritysostoa, eli yrityskauppaa, joka on rahoitettu suureksi osaksi velalla. Lainan vakuutena käytetään ostettavan yrityksen varallisuutta. Laina on tarkoitus maksaa yhtiön tulevilla tuotoilla.
Velkarahoitteisia yritysostoja on käytetty mm. tapauksissa, joissa kaksi yritystä sulautetaan eli fuusioidaan yhteen.
Aiheesta muualla

LCD Loan Market Primer: LBOs – What are leveraged loans used for? (englanniksi)